Liusus

Liusus er en slekt av biller som hører til underfamilien storkortvinger (Staphylininae) i familien kortvinger (Staphylinidae).

Utseende  
Nokså store, slanke, blanke, svarte kortvinger, ligner mye på slekten Ocypus. Hodet er bredt rundet med små fasettøyne og ganske kraftige, sigdformede kjever. Antennene er nokså korte og perlekjede-formede. Pronotum er rundet, dekkvingene små, tydelig kortere enn pronotum, bakkroppen litt spoleformet. Dekkvingene er brune, blanke og glatte. Beina er brune, korte og kraftige.

Levevis 
Artene lever på havstrender.

Utbredelse 
Slekten er utbredt i Japan.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger Staphylininae Latreille, 1802
 Stammen Staphylinini Latreille, 1802
 Gruppen Staphylinina Latreille, 1802
 Slekten Liusus Sharp, 1889
 Liusus hilleri (Weise, 1877)
 Liusus humeralis (Matsumura, 1911)

Referanser

Eksterne lenker 

 

Storkortvinger
Biller formelt beskrevet i 1889
Japans insekter
Dyr formelt beskrevet av David Sharp